**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 18.4.2017.***

**Názov materiálu: Rekonštrukčné práce a opravy**

**Materiál obsahuje:** - predkladacia správa

- dôvodová správa

***Návrh na rozhodnutie* (uznesenie):**

**Mestské zastupiteľstvo vo Vrútkach**

1. **Súhlasí:** s prípravou a realizáciou rekonštrukčných prác a opráv uvedených v dôvodovej správe.

**Spracoval: Ing. Dušan Kramár** – vedúci odboru výstavby a ŽP

**Ing. Lívia Komínová –** vedúca finančného odboru

**Predkladá: Ing. Lívia Komínová-** vedúca finančného odboru

Vo Vrútkach, 18.4.2017

...................................................

podpis predkladateľa

**Dôvodová správa**

Pri predkladaní I. pracovného návrhu rozpočtu na rok 2017 v mesiaci august 2016 bol v dôvodovej správe návrh na realizáciu investičných akcií a nevyhnutných opráv v prípade, že budú finančné zdroje na ich pokrytie. V priebehu mesiaca november bol tento zoznam upresnený aj s vyčíslením predpokladaných finančných čiastok na ich realizáciu.

Pri schvaľovaní rozpočtu na rok 2017 v mesiaci december 2016 bolo v komentári navrhnuté finančne tieto akcie zabezpečiť z predpokladaného prebytku hospodárenia, nakoľko v tomto období na základe vývoja príjmov, hlavne z podielových daní a tiež ostávajúcich finančných prostriedkov viazaných na realizáciu projektu rekonštrukcie budovy MsÚ bol zrejmý prebytok hospodárenia cca 200 tis.eur. Poslancom bol tento návrh akcií predložený s tým, aby sa určili záväzne priority a MsÚ mohol v predstihu zabezpečovať hlavne verejné obstarávanie, ktoré je časovo zdlhavé.

Nakoľko záverečný účet a s ním aj prebytok hospodárenia bude schvaľovaný až v mesiaci jún v rámci plánu zasadnutí MsZ, žiadame o súhlas s prípravou a realizáciou uvedených akcií v časovom predstihu.

Na základe predloženého návrhu MsÚ a následného vyjadrenia poslancov boli ako prioritné určené tieto akcie:

* Laminovanie bazénov 32 000,-
* Výmena radiátorov – Spojená škola – MŠ 9 000
* Rekonštrukcia budovy MsÚ – okna, dvere 55 000
* Čiastočná realizácia chodníka na ul. K.-Blahovca cca 300 m 83 000,-
* Rekonštrukcia tribúny FC – časť 2 900
* ZŠ Zelinová – telocvičňa časť 10 000
* Plot na cintoríne 7 500